**РЕПУБЛИКА СРБИЈА**

**НАРОДНА СКУПШТИНА**

**Одбор за људска и мањинска права**

**и равноправност полова**

**08 Број: 06-2/318-14**

**11. децембар 2014. године**

**Б е о г р а д**

**З А П И С Н И К**

**СА 13. СЕДНИЦЕ ОДБОРА ЗА ЉУДСКА И МАЊИНСКА ПРАВА И РАВНОПРАВНОСТ ПОЛОВА**

**ОДРЖАНЕ 20. ОКТОБРА 2014. ГОДИНЕ**

Седница је почела у 9,00 часова.

Седница Одбора одржана је заједно са Одбором за права детета и Одбором за правосуђе, државну управу и локалну самоуправу.

Седницом је председавао председник Одбора Мехо Омеровић.

Седници су присуствовали: Љиљана Малушић, Биљана Илић Стошић, Миланка Јевтовић Вукојичић, Слободан Перић, Дубравка Филиповски, Љибушка Лакатош, Аида Ћоровић, Вера Пауновић, Биљана Хасановић Кораћ и Елвира Ковач, чланови Одбора.

Седници нису присуствовали чланови Одбора: Злата Ђерић, Сузана Шарац, Владица Димитров, Стефана Миладиновић, Олена Папуга и Сулејман Угљанин.

Седници су присуствовали заменици чланова Одбора: Никола Јоловић и Гордана Чомић.

Седници су присуствовали чланови Одбора за права детета: Нада Лазић, заменик председника Одбора; Верољуб Арсић, Годана Чомић и проф. др Владимир Маринковић, потпредседници Народне скупштине; Миланка Јевтовић Вукојичић, др Весна Ракоњац, Мирко Чикириз, Елвира Ковач, Дубравка Филиповски, чланови Одбора и заменик члана Биљана Хасановић Кораћ.

Седници су присуствовали председник Одбора за правосуђе, државну управу и локалну самоуправу Петар Петровић и чланови Одбора: Тања Томашевић Дамњановић, Биљана Илић Стошић, Биљана Савовић, Мирјанa Андрић, Живан Ђуришић, Мехо Омеровић, Неђо Јовановић, Драган Пауновић и Велинка Тошић.

Седници су присуствовали и: Милош Јанковић и Гордана Стевановић, заменици заштитника грађана, Љерка Ећимовић, виши саветник, Јелена Самарџић и Јелена Јелић, млађи саветници у служби Заштитника грађана.

На предлог председника Одбора утврђен је следећи

Д н е в н и р е д :

1. Разматрање Извештаја о раду Националног механизма за превенцију тортуре за 2013. годину (број 02-3075/14, од 29. септембра 2014. године).

**ПРВА ТАЧКА ДНЕВНОГ РЕДА**: Разматрање Извештаја о раду Националног механизма за превенцију тортуре за 2013. годину, који је поднео Заштитник грађана

Милош Јанковић је укратко члановима три одбора представио Извештај о раду Националног механизма за превенцију тортуре за 2013. годину, који је поднео Заштитник грађана, у складу са чланом 2а став 1. Закона о ратификацији Опционог протокола уз Конвенцију против тортуре и других сурових, нељудских или понижавајућих казни и поступака којим је утврђено да Заштитник грађана обавља послове Националног механизма за превенцију тортуре.

Након овог излагања, Одбор је, на основу члана 8. став 1. Закона о Народној скупштини („Службени гласник РС ˮ, број 9/10) и члана 238. став 5. Пословника Народне скупштине („Службени гласник РСˮ, број 20/12 - пречишћен текст), једногласно утврдио следећи Предлог закључка:

1. Народна скупштина оцењује да је Заштитник грађана Извештајем о раду Националног механизма за превенцију тортуре за 2013. годину целовито представио активности Заштитника грађана у обављању послова Националног механизма за превенцију тортуре у делокругу који се односи на заштиту и унапређење људских и мањинских слобода и права.

2. Имајући у виду налазе Заштитника грађана да се по правилу притвореницима не омогућује да расположиво време током дана проводе ван ћелије у заједничким просторијама са другим притвореницима са којима им одлуком суда није забрањен контакт, да им се у највећем броју случајева не омогућује радно ангажовање, нити су укључени у социјалне и културне активности, да се не води рачуна о распоређивању притвореника у зависности од врсте кривичног дела које им се ставља на терет, Народна скупштина обавезује Управу за извршење кривичних санкција у саставу Министарства правде да унапреди поступање према притвореницима, односно да им омогући остваривање свих припадајућих права у складу са важећим прописима и стандардима.

3. Узимајући у обзир оцену Заштитника грађана да су жене на извршењу мере притвора, због своје малобројности у притворским јединицама, углавном и често на дуги рок у осамљењу – изолацији, а што за мушкарце у систему извршења кривичних санкција представља дисциплинску или посебну меру која је временски строго ограничена, Народна скупштина обавезује надлежне органе да предузму мере појачане пажње у циљу смањења појаве да притворенице на дуги рок издржавају меру притвора у осамљењу - изолацији.

4. Имајући у виду налазе Заштитника грађана да се великом броју осуђених који су смештени у затвореним одељењима не омогућује да расположиво време током дана проводе у заједничким просторијама са другим осуђеницима, што се нарочито односи на осуђене под мером појачаног надзора, Народна скупштина обавезује Управу за извршење кривичних санкција у саставу Министарства правде да свим осуђенима, осим онима који су на извршењу мере самице или усамљења, омогући да расположиво време током дана проводе у заједничким просторијама са другим осуђеницима.

5. Полазећи од оцене Заштитника грађана да постоје значајни недостаци у погледу активног, индивидуалног и колективног третманског рада васпитача са осуђеним лицима, Народна скупштина обавезује Министарство правде да унапреди поступање у заводима за извршење кривичних санкција према осуђеним лицима у погледу интензивнијег и ефективнијег рада васпитача са осуђеним лицима, повећањa њиховог радног ангажовања тамо где је то могуће, образовања и највишег нивоа oстваривања верских права, те да без одлагања донесе нове или усклади постојеће прописе који ће у том погледу омогућити спровођење закона у складу са важећим стандардима.

6. Полазећи од оцене Заштитника грађана да постоје бројне незаконитости и неправилности у поступању надлежних органа у односу на нерегуларне мигранте и странце који су изразили намеру да траже азил у Републици Србији, подржавајући све препоруке које је у том погледу Заштитник грађана упутио Министарству унутрашњих послова и Комесаријату за избеглице и миграције, Народна скупштина обавезује органе којима су те препоруке упућене да исте без одлагања и у потпуности спроведу, а нарочито да евидентирају све мигранте који су ступили на територију Републике Србије, да мигранти буду под пуном контролом надлежних органа све до коначног решења њиховог статуса, односно депортације у складу са важећим прописима, као и да се поступак доношења одлуке по захтеву за азил спроводи као хитан уз осујећење покушаја злоупотребе права, а све уз поштовање свих минималних права нерегуларних миграната и тражилаца азила, у складу са правилима међународног права и важећим стандардима.

7. Народна скупштина подржава препоруке Заштитника грађана које је у обављању послова Националног механизма за превенцију тортуре упутио надлежним државним органима у циљу унапређења положаја лица лишених слободе, односно спречавања злостављања и обавезује надлежне органе да без одлагања приступе спровођењу свих препорука, као и да о томе писаним путем известе Народну скупштину најкасније до 31. децембра 2014. године.

8. Овaj закључак објавити у „Службеном гласнику Републике Србијеˮ.

О Б Р А З Л О Ж Е Њ Е

Правни основ за доношење закључка садржан је у члану 8. Закона о Народној скупштини („Службени гласникˮ, број 9/10) и члану 238. став 5. Пословника Народне скупштине („Службени гласник РСˮ, број 20/12 - пречишћен текст).

Заштитник грађана је поднео Извештај о раду Националног механизма за превенцију тортуре за 2013. годину у складу са чланом 2а став 1. Закона о ратификацији Опционог протокола уз Конвенцију против тортуре и других сурових, нељудских или понижавајућих казни и поступака („Службени лист СЦГ - Међународни уговориˮ бр. [16/05](http://we2.cekos.com/ce/faces/index.jsp%3F%26file%3Df40857%26action%3Dpropis%26path%3D04085701.html%26domen%3D0%26mark%3Dfalse%26query%3Dzakon+o+ratifikaciji+opcionog+protokola+uz+konvenciju%26tipPretrage%3D2%26tipPropisa%3D1%26domen%3D0%26mojiPropisi%3Dfalse%26datumOd%3D%26datumDo%3D%26groups%3D-%40--%40--%40--%40--%40-) и [2/06](http://we2.cekos.com/ce/faces/index.jsp%3F%26file%3Df44224%26action%3Dpropis%26path%3D04422401.html%26domen%3D0%26mark%3Dfalse%26query%3Dzakon+o+ratifikaciji+opcionog+protokola+uz+konvenciju%26tipPretrage%3D2%26tipPropisa%3D1%26domen%3D0%26mojiPropisi%3Dfalse%26datumOd%3D%26datumDo%3D%26groups%3D-%40--%40--%40--%40--%40-" \o "Zakon o izmeni Zakona o ratifikaciji Opcionog protokola uz Konvenciju protiv torture i drugih surovih, neljudskih ili ponižavajućih kazni i postupaka (12/05/2006))ˮ и „Службени гласник РС - Међународни уговориˮ, број [7/11](http://we2.cekos.com/ce/faces/index.jsp%3F%26file%3Df83390%26action%3Dpropis%26path%3D08339001.html%26domen%3D0%26mark%3Dfalse%26query%3Dzakon+o+ratifikaciji+opcionog+protokola+uz+konvenciju%26tipPretrage%3D2%26tipPropisa%3D1%26domen%3D0%26mojiPropisi%3Dfalse%26datumOd%3D%26datumDo%3D%26groups%3D-%40--%40--%40--%40--%40-)) којим се утврђује да Заштитник грађана обавља послове Националног механизма за превенцију тортуре. Чланом 22. Опционог протокола уз Конвенцију против тортуре и других сурових, нељудских или понижавајућих казни и поступака, утврђено је да су надлежне власти државе чланице дужне да размотре препоруке Националног механизма за превенцију тортуре и ступе у дијалог с њим у вези с могућим мерама имплементације.

Чланом 238. став 4. Пословника Народне скупштине предвиђено је да Народна скупштина разматра извештај независног државног органа и извештај надлежног одбора, с предлогом закључка, односно препоруке.

Одбор за људска и мањинска права и равноправност полова је размотрио Извештај о раду Националног механизма за превенцију тортуре за 2013. годину на 13. седници одржаној 20. октобра 2014. године и, у складу са чланом 238. став 2. Пословника Народне скупштине, поднео Народној скупштини извештај, са Предлогом закључка који је утврдио на тој седници.

На основу члана 8. став 3. Закона о Народној скупштини, закључак Народне скупштине објављује се у „Службеном гласнику Републике Србијеˮ.

Одбор предлаже да се Предлог закључка, у складу са чл. 167. и 193. Пословника Народне скупштине, разматра по хитном поступку, имајући у виду да је чланом 239. Пословника Народне скупштине утврђено да Народна скупштина разматра извештаје независних државних органа и предлог закључка, односно препоруке надлежног одбора на првој наредној седници.

Одбор је, након што је утврдио Предлог закључка, једногласно одлучио да Народној скупштини, на основу члана 238. став 2. Пословника Народне скупштине („Службени гласник РСˮ, број 20/12 - пречишћени текст), поднесе следећи

И З В Е Ш Т А Ј

Одбор за људска и мањинска права и равноправност полова је, у складу са чланом 238. став 1. Пословника Народне скупштине, размотрио Извештај о раду Националног механизма за превенцију тортуре за 2013. годину и утврдио Предлог закључка који доставља Народној скупштини на разматрање и усвајање.

Заштитник грађана је поднео Извештај о раду Националног механизма за превенцију тортуре за 2013. годину у складу са чланом 2а став 1. Закона о ратификацији Опционог протокола уз Конвенцију против тортуре и других сурових, нељудских или понижавајућих казни и поступака („Службени лист СЦГ - Међународни уговориˮ бр. [16/05](http://we2.cekos.com/ce/faces/index.jsp%3F%26file%3Df40857%26action%3Dpropis%26path%3D04085701.html%26domen%3D0%26mark%3Dfalse%26query%3Dzakon+o+ratifikaciji+opcionog+protokola+uz+konvenciju%26tipPretrage%3D2%26tipPropisa%3D1%26domen%3D0%26mojiPropisi%3Dfalse%26datumOd%3D%26datumDo%3D%26groups%3D-%40--%40--%40--%40--%40-) и [2/06](http://we2.cekos.com/ce/faces/index.jsp%3F%26file%3Df44224%26action%3Dpropis%26path%3D04422401.html%26domen%3D0%26mark%3Dfalse%26query%3Dzakon+o+ratifikaciji+opcionog+protokola+uz+konvenciju%26tipPretrage%3D2%26tipPropisa%3D1%26domen%3D0%26mojiPropisi%3Dfalse%26datumOd%3D%26datumDo%3D%26groups%3D-%40--%40--%40--%40--%40-" \o "Zakon o izmeni Zakona o ratifikaciji Opcionog protokola uz Konvenciju protiv torture i drugih surovih, neljudskih ili ponižavajućih kazni i postupaka (12/05/2006)) и „Службени гласник РС - Међународни уговориˮ, број [7/11](http://we2.cekos.com/ce/faces/index.jsp%3F%26file%3Df83390%26action%3Dpropis%26path%3D08339001.html%26domen%3D0%26mark%3Dfalse%26query%3Dzakon+o+ratifikaciji+opcionog+protokola+uz+konvenciju%26tipPretrage%3D2%26tipPropisa%3D1%26domen%3D0%26mojiPropisi%3Dfalse%26datumOd%3D%26datumDo%3D%26groups%3D-%40--%40--%40--%40--%40-)) којим се утврђује да Заштитник грађана обавља послове Националног механизма за превенцију тортуре. Чланом 22. Опционог протокола уз Конвенцију против тортуре и других сурових, нељудских или понижавајућих казни и поступака, утврђено је да су надлежне власти државе чланице дужне да размотре препоруке Националног механизма за превенцију тортуре и ступе у дијалог с њим у вези с могућим мерама имплементације.

Одбор предлаже да се Предлог закључка, у складу са чл. 167. и 193. Пословника Народне скупштине, разматра по хитном поступку.

За известиоца Одбора и представника предлагача на седници Народне скупштине одређен је Мехо Омеровић, председник Одбора.

Седница је завршена у 9,30 часова.

**СЕКРЕТАР ОДБОРА ПРЕДСЕДНИК ОДБОРА**

**Рајка Вукомановић Мехо Омеровић**